**Három betű összeolvasása**

Óraterv

**Az óra cél- és feladatrendszere:** Tanult betűk felismerésének, összeolvasásának gyakorlása. Hangösszevonás, betűösszevonás átismétlése a tanult betűkkel. Három betűs szavak összeolvasása, szóolvasás és értelmezés.

**Fejlesztési terület:** Az olvasás jelrendszerének elsajátítása, dekódolási képesség kialakítása.

**Az óra didaktikai feladatai:** Gyakorlás, alkalmazás. Új ismeret.

|  |  |  |  |  |
| --- | --- | --- | --- | --- |
| **Időkeret** | **Az óra menete** | **Nevelési-oktatási stratégia** | | |
|  |  | **Módszerek** | **Tanulói munkaformák** | **Eszközök** |
| **3 perc** | Bevezetés, ráhangolás.  Fűzzünk láncot!  (sorrendiség gyakorlása)  Lehet a táblán lévő színes korongokkal, vagy a gyerekeknél lehet valódi gyöngy készlet és vastagabb, merevebb fonal.  (A szerialitás mellett a finommotorikát is fejleszthetjük így.) | Játékos fejlesztés. | Frontális, vagy egyéni, frontális ellenőrzéssel. | Színes korongok a táblán, és a gyerekeknél. Vagy a gyerekeknél gyöngyök és fonal. |
| **8 perc** | A már tanult, két betűből álló szótagok olvasása és kirakása.  (Szótagok keresése a táblán lévő szótagok között a tanító hangoztatása alapján.  Szótagok kirakása a tanító hangoztatása alapján.)  Szótagok olvasása a felmutatott szótagok alapján.  Szótagok olvasása sorokban és oszlopokban.) | Gyakorlás, olvasás. | Frontális irányítás, a kirakásnál és keresésnél egyéni munka. | Szótagkártyák és betűkártyák a táblán és a gyerekeknél. |
| **5 perc** | Három betű összeolvasásának előkészítése.  (A táblára feltesszük két betű hívóképét (ló és egér), majd kimondjuk a képek nevét, szótagoljuk, hangokra bontjuk és leválasztjuk a kezdő hangot. A két kezdőhangot összeolvassuk (le).  Az előző két hívókép után feltesszük a harmadik hívóképet (ismét a ló), és ugyanúgy végig csináljuk a szótagolást, hanganalízist és a kezdőhangok leválasztását, majd összeolvassuk a három kezdőhangot  (lel) | Gyakorlás, alkalmazás, olvasás. Új ismeret. | Frontális munka. | Hívóképek, betűkártyák. |
| **5 perc** | Három betű összeolvasásának technikája.  A tankönyv bevezető képén elismételjük az első három betű összeolvasását a már megismert hívóképekkel, majd bővítjük a *lom* szó összeolvasásával.  Ha nagyon jól megy a gyerekeknek, lehet adni más hívóképeket is. | Gyakorlás, alkalmazás, olvasás. Új ismeret. | Frontális munka. | TK. 40. old. nyitó kép. |
| **5 perc** | Három betű összeolvasásának gyakorlása szótagsoron.  A kiemelt szavak értelmezése.  A hárombetűs szótagokkal szóalkotás szóban.  (lom-bos, mel-lé, lel-kes, ve-lem, ma-lom, e-mel stb.) | Gyakorlás, alkalmazás, olvasás. | Frontális munka. | TK. 40. old. 1. fel. |
| **3 perc** | Adott hárombetűs szótagok keresése a szó-, szótagsorokban.  (lom ma-lom, a-lom,  lem e-lem,  mel e-mel)  már olvasni tudóknak:  lel fe-lel,  lom ha-lom,  lem ve-lem,  lom lom-bos stb.) | Gyakorlás, alkalmazás, olvasás. | Egyéni munka. | Lapon, táblán szavak. |
| **2 perc** | Szótagok és szavak olvasása  (három betűből álló szótagok és 1+3 szavak)  (A gyerekek egymásnak felolvassák az általuk választott háromszög szótagját, a másik gyereknek el kell olvasni, a megtalálás után, a hozzá tartozó szót.) | Gyakorlás, alkalmazás, olvasás. | Páros munka. | TK. 40. old. 2. fel. |
| **3 perc** | Szavak olvasása, szó és kép társítása. Keresd meg, melyik szóhoz nem tartozik kép! | Gyakorlás, alkalmazás, olvasás. | Egyéni munka. | TK. 40. old. 3. fel. |
| **3 perc** | Hárombetűs szótagok kirakása a tanító hangoztatása alapján (lim, lom, mol, lel, mel, lem stb.). | Gyakorlás, alkalmazás, olvasás. | Egyéni munka. | Betűkártyák. |
| **5 perc** | Hárombetűs szótagokból álló memóriajáték. A memória szabályoknak megfelelően a szótagpárok megtalálása.  A jól olvasó gyerekeknek lehet több kártyából álló, a kevésbé jól olvasóknak kevesebb pár is elég. | Gyakorlás, alkalmazás, olvasás, játék. | Páros munka | 3 betűs szótag-szó memória kártyák  (melléklet) |
| **3 perc** | A tanulók munkájának értékelése és házi feladat. | Értékelés | Frontális | HF.: Memóriakártyákkal gyakorlás |

**Hárombetűs szótag-, szókártyák - memóriajáték**

|  |  |  |  |
| --- | --- | --- | --- |
| lom | mel | ami | lim |
| lel | lim | lem | mol |
| ami | lem | lom | ima |
| mol | mel | ima | lel |